CELEX: 31997D0250
Language: el
Date: 1997-03-25 00:00:00
Title: 97/250/ΕΚ: Απόφαση της Επιτροπής της 25ης Μαρτίου 1997 σχετικά με την έγκριση του προγράμματος εξάλειψης της ρινοτραχεΐτιδας για τα βοοειδή στην Αυστρία (Κείμενο που παρουσιάζει ενδιαφέρον για τον ΕΟΧ)

Avis juridique important

|

31997D0250

97/250/ΕΚ: Απόφαση της Επιτροπής της 25ης Μαρτίου 1997 σχετικά με την έγκριση του προγράμματος εξάλειψης της ρινοτραχεΐτιδας για τα βοοειδή στην Αυστρία (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 098 της 15/04/1997 σ. 0019 - 0019

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Μαρτίου 1997 περί εγκρίσεως του προγράμματος εξάλειψης της ρινοτραχεΐτιδας για τα βοοειδή στην Αυστρία (Κείμενο που παρουσιάζει ενδιαφέρον για τον ΕΟΧ) (97/250/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία με την απόφαση 97/122/ΕΚ της Επιτροπής (2), και ιδίως το άρθρο 9 παράγραφος 3,Εκτιμώντας:ότι εφαρμόστηκε ένα πρόγραμμα εξάλειψης της ρινοτραχεΐτιδας για τα βοοειδή στην Αυστρία το Μάρτιο 1995 7 ότι το πρόγραμμα αυτό εγκρίθηκε με την απόφαση 95/62/ΕΚ της Επιτροπής (3), για χρονική περίοδο δύο ετών που λήγει στις 28 Φεβρουαρίου 1997 7ότι το πρόγραμμα εξάλειψης της νόσου βρίσκεται ακόμη υπό εξέλιξη 7 ότι το πρόγραμμα πρέπει να επιτρέψει μελλοντικά την εξάλειψη της ρινοτραχεΐτιδας για τα βοοειδή στην Αυστρία 7ότι είναι αναγκαία η παράταση της έγκρισης του προγράμματος για χρονική περίοδο τριών ακόμα ετών 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Το πρόγραμμα εξάλειψης της ρινοτραχεΐτιδας για τα βοοειδή στην Αυστρία εγκρίνεται με την παρούσα απόφαση για περίοδο τριών ετών.Άρθρο 2 Η Αυστρία θέτει σε ισχύ προ της 1ης Απριλίου 1997 τους νόμους, κανονισμούς και διοικητικές διατάξεις για την εφαρμογή του προγράμματος που αναφέρεται στο άρθρο 1.Άρθρο 3 Η παρούσα απόφαση αρχίζει να ισχύει την 1η Απριλίου 1997.Άρθρο 4 Η παρούσα απόφαση απευθύνεται στα κράτη μέλη.Βρυξέλλες, 25 Μαρτίου 1997.Για την ΕπιτροπήFranz FISCHLERΜέλος της Επιτροπής(1) ΕΕ αριθ. 121 της 29. 7. 1964, σ. 1977/64.(2) ΕΕ αριθ. L 45 της 15. 2. 1997, σ. 48.(3) ΕΕ αριθ. L 55 της 11. 3. 1995, σ. 45.